
21.09.2016

COMUNICAT DE PRESĂ


Adunarea generală a judecătorilor din cadrul Curții de Apel Iași, din data de 21.09.2016, convocată de Colegiul de conducere, a exprimat, cu majoritate de voturi, un punct de vedere în acord cu principiile generale care guvernează buna organizare și funcționare a justiției, principii care stau la baza „Memorandumului privind justiția”, întocmit de asociațiile profesionale ale magistraților. 
În cadrul întrunirii au fost formulate și următoarele solicitări concrete, apreciate ca fiind prioritare:
-finanțarea corespunzătoare a sistemului judiciar, prin asigurarea resurselor umane și materiale necesare, în scopul înfăptuirii unui act de justiție de calitate și al garantării statutului de independență a magistraților;
[bookmark: _GoBack]-preluarea efectivă de către Înalta Curte de Casație și Justiție, de la Ministerul Justiției, a atribuțiilor de ordonator principal de credite și, respectiv, de gestionare a bugetelor instanțelor;
-înlăturarea inechităților și discriminărilor salariale pentru personalul din sistemul judiciar, susținerea demersurilor de sesizare a Avocatului Poporului cu privire la neconstituționalitatea OUG 43/2016, respectarea hotărârilor judecătorești;
-modificarea corespunzătoare a legislației în sensul acordării atribuției de inițiativă legislativă Consiliului Superior al Magistraturii.

